jkorsvik/nowiki_second_scrape_merged huggingface dataset:
Elin Holen De Capitani

Elin Holen De Capitani (født 1977) er en norsk handikappidrettsutøver (lengde). Hun representerer Sturla IF og er utdannet til revisor ved Høgskolen i Stavanger.Femten år gammel ble hun rammet av en aggressiv type beinkreft og måtte amputere det høyre beinet over kneet. De Capitani lærte seg i 2002 på kurset Running Clinic, i regi av to amerikanske ex-paralympicsvinnere, teknikker som medførte at hun kunne løpe. Kurset ble avholdt av Momentum – foreningen for arm- og benprotesebrukere. Kort tid etter kurset bestilte hun en løpeproteste og startet med å trene.I 2004 etablerte De Capitani regnskapsfirmaet Accuratus.
8. september 2008 hoppet hun lengde i Paralympics 2008 i Beijing.
De Capitanis personlige rekord er 3,58 meter.
Hun kommer fra Ålgård i Rogaland. Fødenavn er Elin Holen, men hun giftet seg i 2008 med sin mann fra Italia.


== Meritter ==
2004: Sjetteplass i Paralympics i Athen, Hellas
2005: EM-sølv i IPC Athletics Open European Championships i Esbo, Finland
2005: Ny europarekord i Dutch Open i Lelystad, Nederland
2006: Tredjeplass i Paralympic Challenge i Duderstadt, Tyskland
2006: Sjetteplass i VM for funksjonshemmede i Nederland
2007: Bronse i 100m i IWAS World Games i Taipei, Taiwan
2008: Fjerdeplass i FBK-Games IAAF Grand Prix i Hengelo, Nederland
2008: Syvendeplass i Paralympics i Beijing, Kina


== Referanser ==
Geo Foss

Georg «Geo» Foss (født 30. juli 1879 i Mosjøen, død 18. november 1961 i Palma de Mallorca) var en norsk sjøoffiser, forretningsmann og tjenestemann virksom i Thailand.


== Bakgrunn ==
Foss var sønn av apoteker Theodor Foss og Janna Røhne. Han tok militær utdannelse og ble sjøoffiser i 1901. I 1927 ble han gift med Astrid Knudtzon, født Schjelderup.


== Virke ==
Foss gikk etter utdannelsen i 1901 i mexicansk tjeneste som kaptein i sjøforsvaret. Året etter fikk han stilling som løytnant i Siams marine, noe som ble starten på en lang karriere i Thailand og Sørøstasia.  Foss virket som rådgiver i sjøfartsspørsmål og var involvert i maritime utdannelser i Thailand. Han skrev lærebøker i navigasjon, utga også en bok om Thailands fyr- og merkevesen og publiserte årlige høyvannstabeller. Foss var også komitémedlem ved utarbeidelsen av sjøfartslovgivning for Thailand. Fra 1910 av var Foss havnefogd i Bangkok. I 1925 fikk han tittelen førsterådgiver. Fra 1930 var han honorær generalkonsul for Siam.Foss drev også forretningsvirksomhet og var direktør for kokos- og gummiplantasjer i Malaya.


== Utmerkelser ==
Foss ble 6. januar 1926 av kong Haakon VII utnevnt til ridder av 1. klasse av  St. Olavs orden «for fortjenester av norske interesser i Siam». Han ble også tildelt Thailands krones orden, Den hvite elefants orden og fire andre thailandske medaljer.


== Referanser ==
Me, Myself and I

Me, Myself and I var første singel fra albumet Dangerously in Love.


== Sporliste ==
Alle tiders kupp

Alle tiders kupp er en norsk komedie fra 1964 regissert av Øyvind Vennerød. Hovedrollene spilles av Rolf Just Nilsen, Arne Bang-Hansen og Henki Kolstad.


== Handling ==
Filmen handler om tre menn i pengenød som planlegger og utfører et ran av et vinmonopol.


== Roller ==
Rolf Just Nilsen: Erik Thomsen
Arne Bang-Hansen:  Teodor Halvorsen
Henki Kolstad: Jens Madsen
Inger Marie Andersen: Kati Thomsen
Turid Balke: Frk. Margareth Wikstrøm
Liv Thorsen: Mette, pistolskytter
Willie Hoel: Vaktmester Granlund
Aud Schønemann: Eier av melkeforretning
Carsten Winger: Direktøren
Carsten Byhring: Vaktmester Evensen


== Eksterne lenker ==
(en) Alle tiders kupp på Internet Movie Database 
(no) Alle tiders kupp i Nasjonalbibliotekets filmografi 
(no) Alle tiders kupp hos Filmfront
Freehold

Freehold er  en by med 11 000 innbyggere i Monmouth County, New Jersey, USA. Selve byområdet kalles Freehold Borough, omlandet kalles Freehold Township.
Bruce Springsteen vokste opp i Freehold. Hans sang «My Hometown» på albumet Born in the U.S.A. handler om Freehold Borough.


== Eksterne lenker ==
(en) Offisielt nettsted 
(en) Freehold Borough, New Jersey – kategori av bilder, video eller lyd på Commons
Greetings from Asbury Park, N.J.

Greetings from Asbury Park, N.J. er Bruce Springsteens debutalbum og ble utgitt 5. januar 1973. Albumet solgte omtrent 25 000 utgaver det første året etter utgivelsen. Sangen «Blinded by the Light» fra albumet ble senere spilt inn av Manfred Mann's Earth Band, og deres versjon kom på 1.-plass på Billboard Hot 100-listen i februar 1977.


== Sporliste ==
Alle sanger er skrevet av Bruce Springsteen.


=== Side en ===
«Blinded by the Light» – 5:06
«Growin' Up» – 3:05
«Mary Queen of Arkansas» – 5:21
«Does This Bus Stop at 82nd Street?» – 2:05
«Lost in the Flood» – 5:17


=== Side to ===
«The Angel» – 3:24
«For You» – 4:40
«Spirit in the Night» – 4:59
«It's Hard to Be a Saint in the City» – 3:13


== Personell ==
The E Street Band

Bruce Springsteen – vokal, akustisk gitar, elektrisk gitar, bass, conga, munnspill, piano, keyboard, klapping
Clarence Clemons – saksofon, vokal, klapping
Garry Tallent – bass
Vini «Mad Dog» Lopez – trommer, vokal, klapping
David Sancious – keyboard, orgel, piano


=== Andre medvirkende ===
Richard Davis – kontrabass på «The Angel»
Harold Wheeler – piano på «Blinded By the Light»
Steven Van Zandt – lydeffekter på «Lost In the Flood»


== Eksterne lenker ==
(en) Greetings from Asbury Park på Discogs 
(en) Greetings from Asbury Park på MusicBrainz 
(en) Greetings from Asbury Park på AllMusic
Thales Group

Thales Group er et fransk forsvar- og elektronikkselskap. Det ble grunnlagt 6. desember 2000 og har 81 000 ansatte i 70 land. Selskapet er en sentral aktør innen forsvar, luftfart, transport og sikkerhetssystemer verden over. Hovedkvarteret til Thales Grop er beliggende i Paris-forstaden Neuilly-sur-Seine, og selskapet er børsnotert på Euronext Paris.
Selskapet endret navn til Thales Group fra Thomson-CSF i desember 2000, kort tid etter ervervelsen på £1 300 millioner av Racal Electronics plc, en britisk forsvarselektronikkgruppe.
Selskapet er nå delvis eid av den franske stat og hadde i 2006 en fortjeneste på mer enn 13 000 millioner euro. Gruppen er rangert som det 485. største selskapet av Fortune 500 Global og er verdens niende største forsvarsleverandør. 63 % av det totale salget er militært salg.
Kommunikasjons- og radioproduksjonen for militære kunder skjer i samarbeid med det franske elektronikkselskapet Raytheon. Ellers produserer Thales også satellitter og radioutstyr.
Thales Group er oppkalt etter den greske filosofen Tales fra Milet.
Albert Fert, ansatt hos Thales Group, ble i 2007 tildelt nobelprisen i fysikk.
Luc Vigneron er styreleder og administrerende direktør.


== Thales Norway ==
I Norge leverte Thales satellitten Thor 6, som ble skutt opp av Telenor i 2009. I tillegg har også selskapet levert signalsystemer til den norske jernbanen, samt kommunikasjonsløsninger til Bybanen i Bergen. Ellers har selskapet hatt mindre suksess med det helelektroniske bilettsystemet til Oslo Sporveier, Flexus.


== Datterselskaper ==
Thales Group sine datterselskaper omfatter blant andre:

Thales Air Defence Limited
Thales Underwater Systems
Thales Nederland (sjøforsvarssystemer)
Thales Optronics
Thales Rail Signalling Solutions
Thales Norway AS


== Referanser ==


== Eksterne lenker ==
Offisielt nettsted 
(en) Thales Group – kategori av bilder, video eller lyd på Commons
Syrach (band)

Syrach er et norsk episk death/doom metal-band. Bandet ble stiftet i Bergen, Norge i 1993.


== Diskografi ==


=== Album ===
Helferd (Demo) (1994)
…Nor The Frail Perception (Demo) (1995)
Silent Seas (1996)
The Twilight Enigma (Demo) (1998)
The Stigma Sessions (Demo) (2000)
Demo 2006 (Demo) (2006)
Days of Wrath (2007)
A Dark Burial (2009)


== Eksterne lenker ==
(en) Syrach (band) på Discogs 
(en) Syrach (band) på MusicBrainz 
(en) Syrach (band) på Encyclopaedia Metallum 
(en) Syrach (band) på Songkick
Fylkesvei 5268

Fylkesveg 5268 går mellom Vindenes og Ågotnes i Øygarden kommune.
Frem til 2019 hadde veien betegnelsen fylkesvei 224 (Hordaland).


== Kommuner og knutepunkter ==

 Øygarden


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5268
(no) Statens vegvesen – trafikkmeldinger
Olav Tverstøyl

Olav Tverstøyl (født 1845 i Åmli, død 1938) var en kjent bjørneskytter.
Olav Tverstøyl ble født og vokste opp på gården Tverstøyl i Åmli kommune. Han reiste rundt i hele Sør-Norge for å hjelpe forskjellige bygdesamfunn med å bli kvitt bjørn, spesielt slagbjørn, som ofte kunne være ei plage for de som drev med husdyrhold. Olav Tverstøyl skal ha skutt 96 bjørner i sitt liv. 
På kirkegården ved Åmli kirke står gravsteinen til Olav Tverstøyl, en naturstein med et kors plassert på ryggen av en bjørn.


== Litteratur ==
Vevstad, Andreas (1930-2007) (1982). Bjørnejegeren Olav Tverstøyl: soga om mannen og jegeren etter hans eigne dagbøker og brev, avisartiklar o.a. Elverum: Norsk skogbruksmuseum. ISBN 8271041037. 
Om bjørnen og bjørneskyttere i Telemark. [Skien]: Skavan miniforl. 2000. s. 106-112. 
Vevstad, Andreas (2007). Du lyt kome!: om bjørneskytteren Olav Tverstøyl (1845–1938). Norsk skogbruksmuseum. 
Svein Hovet: Olav Tverstøyl, vår største bjørneskyttar – mannen utan nerver. Artikkel i Jol i Telemark 1966


== Referanser ==


== Eksterne lenker ==
Turistforeningen - Dagstur Tveitli – Høgeli
Vattenfall Cyclassics 2008

Vattenfall Cyclassics 2008 var den 13. utgaven av Vattenfall Cyclassics, og det ble arrangert i Hamburg-området i Tyskland den 7. september 2008. Løypa var noe kortere enn året før.
Rittet var det nest siste ProTour-rittet i 2008.
Australieren Robbie McEwen vant foran landsmennene Mark Renshaw og Allan Davis.

Hamburg-Hamburg, 213,7 km07-09-2008
Kommunal vei 3098 (Øygarden)

Kommunal vei 3098 i Øygarden går mellom Dale og Knarrvik.
Frem til 2019 hadde veien betegnelsen fylkesvei 227. En tid hadde den betegnelsen fylkesvei 5274 før den ble omklassifisert til kommunale veier med betegnelsene Kv3098, Kv3272 og Kv3106. 


== Kommuner og knutepunkter ==

 Øygarden


== Referanser ==


== Eksterne lenker ==
Vegvesenets vegkart
Fylkesvei 5276

Fylkesveg 5276 går mellom Herdlevær og Oen i Øygarden kommune. Veien er 3,8 km lang.
Frem til 2019 hadde veien betegnelsen fylkesvei 228 (Hordaland).


== Kommuner og knutepunkter ==

 ØygardenHerdleværsvegen 

Kollsnesvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5276
(no) Statens vegvesen – trafikkmeldinger
Antropos forlag og bokhandel

Antropos forlag og bokhandel er det sentrale stedet for utgivelse og formidling av antroposofisk litteratur i Norge. 
Bokhandelen og forlaget holder til i Josefines gate 12 i Homansbyen og holder åpent daglig. Bokhandelen kan skaffe til veie all tilgjengelig antroposofisk litteratur på nordiske språk, engelsk eller tysk. Bokhandelen har også en egen avdeling for barn og ungdom, og formingsmateriell og barneleker i naturvennlige materialer. 


== Josefinesgate 12 ==

Huset i Homansbyen ble bygget av og for byggmester Hans Olsen i 1872 etter tegninger av arkitekt Niels Stockfleth Darre Eckhoff. Da det ble solgt til Antroposofisk selskap i 1955, ble det ombygget etter forbilde av Goetheanum i Sveits, og huset mistet fullstendig sitt opprinnelige preg. Arkitekt Eivind Thomassen ledet av ombyggingen av den to-etasjes villaen assistert av Odd Gengenbach og med ingeniør Kaare Godager. I Aftenposten stod det følgende 23. november 1957 om huset i Homansbyen: «... en gammel arkitektur er i ferd med å gjennomgå en metamorfose – gesimser og annen krimskrams dekkes av sement og betong og det kommende “bygg” ser ut til å være inspirert av selveste Le Corbusier. Så er det snarere tvertimot, det er Antroposofisk Selskap som er iferd med å omdanne en ærverdig Homansbygård til et slags Goetheanum. Det kommer til å bli et merkverdig byggverk, en severdighet i bydelen.» Josefinesgate 12 eies i dag av en husstiftelse, og en venneforening av huset er dannet.


== Antroposofisk forlag ==
Antropos forlag utgir antroposofisk og annen litteratur på norsk og har flere bokutgivelser i året. Det siste er en serie med Rudolf Steiners foredrag i Norge. En annen serie er essaysamlinger av norske forfattere som har hatt tilknytning til antroposofien. Forlaget har en egen Antropos Bokklubb, og det gir ut billedbøker for barn. 
I 1972 ble tidsskriftet Libra startet opp for å belyse antroposofien og Rudolf Steiners livsverk som en kulturimpuls i vår tid. Det tar opp aktuelle temaer innenfor vitenskap, kunst, religion og samfunnsliv, intervjuer, dikt, naturbetraktninger og bokanmeldelser. Tidsskriftet kommer ut fire ganger i året, og Antropos er utgiver. 
Det første antroposofiske forlaget ble grunnlagt i 1908 av Marie von Sivers sammen med Johanna Mücke i Berlin for å utgi Rudolf Steiners bøker. Forlaget fikk navnet Philosophisch-Theosophischen Verlag. Det flyttet senere til Goetheanum i Sveits og heter i dag Verlag am Goetheanum.


== Eksterne lenker ==
Antropos forlag og bokhandel
Libra tidskrift for antroposofi
Vennekrets for Josefines gate 12 l
HKB 2./975 Utvorden-Süd

Utvorda kystfort (HKB 2./975 Utvorden-Süd) ligger nordøst for Utvorda i Flatanger kommune i Trøndelag, og er et av de best bevarte kystfort fra andre verdenskrig.
På fortet står fortsatt de gamle kanonene rettet inn mot det siste innrettede målet. Kanonene er 155 mm med en rekkevidde på 17,3 km. Med disse kontrollerte tyskerne innseilingen til Namsos samt de strategisk viktige områdene på utsiden som var kystleden for konvoier. Fortet ble bygd ut ved hjelp av krigsfanger, særlig var den russiske kontingenten stor.


== Litteratur ==
Andersen, Jens-Anton (1925-) (1995). Vandring gjennom krigshistoria i et tysk kystfortanlegg: Utvorda festning 1940-1945. [Steinkjer]: [Nord-Trøndelag fylkeskommune]. ISBN 8291316104. 
Fjørtoft, Jan Egil (1983). Tyske kystfort i Norge. Arendal: Agder presse. ISBN 8299087813. 


== Eksterne lenker ==
Kystfortet på Utvorda
Utvorda festning (Flatanger kommunes nettsted)
Fylkesvei 231 (Hordaland)

Fylkesvei 231 i Hordaland gikk mellom Nordvik og Skjold i Øygarden kommune. Veien var 3,4 km lang.
2019 ble veien del av fylkesvei 561.


== Kommuner og knutepunkter ==

 ØygardenSturevegen 

Terminalvegen 


== Referanser ==


== Eksterne lenker ==
Vegvesenets vegkart
Alania (kongedømme)

Alania var et kongerike i middelalderen opprettet av Iranske alanere (forfedrene til dagens ossetere) som blomstret i Nord-Kaukasia og omfattet omtrent dagens russiske region Tjerkessia og dagens republikk Nord-Ossetia. Riket varte fra 700- eller 800-tallet og fram til det ble ødelagt av de mongolske invasjoner i 1238-1239. Dets hovedstad var Maghas og den kontrollerte den vitale handelsruten Silkeveien gjennom Darialpasset (også kalt for det kaukasiske passet).
Alanerne var opprinnelig en iransktalende undergruppe av sarmatere. De ble delt i to grupper grunnet hunernes invasjon, en europeisk og en kaukasisk gruppe. Førstnevnte vandret vestover og slo seg sammen med den germansk folkegruppe vandalene, og endte opp i Spania og siden Nord-Afrika hvor de gikk inn og ble en del av andre folk. De kaukasiske alanere bosatte seg på slettene i Nord-Kaukasia ved foten av den store fjellkjeden Store Kaukasus fra kildene til elven Kuban, vest for Darialpasset.Alania ble en viktig bufferstat under krigene mellom Det bysantinske rike og invaderende islamske arabere på 700-tallet. Theofanes bekjenneren, en bysantinsk geistlig, har etterlatt en redegjørelse av Leo III reise til Alania tidlig på 700-tallet. Leo reiste over fjellpasset og inngikk en allianse med alanerne, men ble forhindret å reise tilbake til Konstantinopel. Etter flere opplevelser i Nord-Kaukasia klarte Leo komme seg ut av sin vanskelige situasjon og tilbake til den bysantinske hovedstaden. Etter at khazarers rike falt sammen søkte Alania jevnlig beskyttelse hos de bysantinske og georgiske herskerne. Det var jevnlig med georgiske misjonærer i Alania og alanske soldater ble jevnlig benyttet av herskerne i Georgia i kampen mot de muslimske naboene. På slutten av 1230-tallet ble alle de kristne statene, Alania, Georgia, og Vladimir-Suzdal, invadert av mongolske erobrere. Krigene mot den muslimske Timur Lenk på 1300-tallet påførte Alania det endelige nederlag og tynnet ut landets befolkning. De som ikke ble drept eller gjort til slaver av mongolene og Timurs soldater, brøt ut i tre grupper. En gruppe trakk seg opp i fjellene og ble opprinnelsen til to ossetiske folkegrupper. En annen gruppe forflyttet seg inn i det østlige Europa og bevarte sitt språk og kultur som jassikfolket fram til 1400-tallet. Den tredje gruppen ble tatt opp i den mongolske horde og forsvant fra historien.I de siste år av Sovjetunionens eksistens steg nasjonalfølelsen i de ossetiske republikkene, og i 1994 ble navnet Alania offisielt tatt inn i tittelen «Republikken Nord-Ossetia-Alania».


== Referanser ==


== Litteratur ==
Waldman, Carl; Mason, Catherine (2006): Encyclopedia of European Peoples. Infobase Publishing. ISBN 1438129181.
West, Barbara A. (1. januar 2009): Encyclopedia of the Peoples of Asia and Oceania. Infobase Publishing. ISBN 1438119135
Myrklegg

Myrklegg (vitenskapelig navn: Pedicularis palustris ssp. palustris) er en flerårig, halvparasittisk karplante i myrkleggslekten innenfor snylterotfamilien. Den ble tidligere regnet til maskeblomstfamilien. 

Myrklegg blir 20-40 cm høy, og blomstrer i mai-juli. Den trives i vått lende, torvmyr, eng, strender og beitemark. Stengelen er forgreinet med de lengste og mest opprette greinene nederst.Midtribben i bladet er ca. 2 mm bred og trykt flat, bladene er større og lengre samt mer tallrike enn hos den ellers ganske like, men noe mindre underarten fjellmyrklegg. Blomsterbegeret er sylinderformet, med overleppen kortest – motsatt av fjellmyrklegg hvor overleppen er litt lengre enn underleppen.
Blomstenes farge er rød-rosa, ytterst sjelden hvit. Frøene er mørkebrune.


== Referanser ==


== Eksterne lenker ==
(en) Myrklegg i Encyclopedia of Life 
(en) Myrklegg i Global Biodiversity Information Facility 
(no) Myrklegg hos Artsdatabanken 
(sv) Myrklegg hos Dyntaxa 
(en) Myrklegg hos ITIS 
(en) Myrklegg hos NCBI 
(en) Myrklegg hos Panarctic Flora 
(en) Myrklegg hos The International Plant Names Index 
(en) Myrklegg hos Tropicos 
(en) Kategori:Pedicularis palustris – bilder, video eller lyd på Wikimedia Commons 
(en) Pedicularis palustris – galleri av bilder, video eller lyd på Wikimedia Commons 
Kristins flora - Myrklegg
Fjellmyrklegg

Fjellmyrklegg (vitenskapelig navn: Pedicularis palustris subsp. borealis) er en flerårig, halvparasittisk karplante i myrkleggslekten innenfor snylterotfamilien.  Den er en underart av myrklegg (Pedicularis palustris).

Fjellmyrklegg blir 15-30 cm høy, og blomstrer i juni-august, en måned senere enn myrklegg. Den trives i vått lende i fjellet, vierkratt, myrterreng og på strender av fjellvann. Den trives også i fjellskog.
Stengelen er mindre forgreinet og har langt mindre blader  enn hos slektningen myrklegg. Bladflikene er 1 mm brede og rundtannete. En annen hovedforskjell er at overleppen er noe lengre enn underleppen på fjellmyrkleggens kronrør.Blomstenes farge er rød-rosa, med en mørk flekk ytterst på overleppa.
Fjellmyrklegg vokser i fjellstrøk langs en linje nord for Løten, Ringsaker, Nore og Uvdal, Bykle og Odda. Den vokser ellers i Nord-Europa i fjellstrøk og kalde strøk.


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Lingui

Lingui (kinesisk: 临桂县; pinyin: Línguì Xiàn) er et fylke i byprefekturet Guilin i den autonome region Guangxi i Folkerepublikken Kina. I 1999 hadde det en befolkning på 445 834 innbyggere.


== Kulturminner ==
Den fremtredende militære lederen og politikeren Li Zongrens barndomshjem (Li Zongren guju, 李宗仁故居) ble i 1996 ført på listen over kulturminner i Folkerepublikken Kina.


== Administrative enheter ==
Storkommuner:

Lingui (临桂镇), Liutang (六塘镇), Huixian (会仙镇), Liangjiang (两江镇), Wutong (五通镇)Kommuner:

Sitang (四塘乡), Chadong (茶洞乡), Zhongyong (中庸乡), Nanbianshan (南边山乡), Wantian dor yaofolket (宛田瑶族乡), Huangsha for yaofolket (黄沙瑶族乡)


== Samferdsel ==
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.


== Referanser ==


== Eksterne lenker ==
Infoside Arkivert 20. januar 2013 hos Wayback Machine.
Edward Cummins

Edward M. «Ned» Cummins (født 25. juli 1886 død 21. november 1926) var en amerikansk golfspiller som deltok i de olympiske lekene i St. Louis i 1904.
Cummins ble olympisk mester i golf i OL 1904 i St. Louis. Han var med på det amerikanske laget Western Golf Association som vant lagkonkurransen i golf foran to andre amerikanske lag. Det var kun tre lag, ti mann på hvert, som deltok i lagkonkurransen i golf i 1904.


== OL-medaljer ==
1904  St. Louis -  Gull i golf, lagkonkurranse USA 


== Eksterne lenker ==
(en) Edward Cummins – Olympedia 
(en) Edward Cummins – Sports-Reference (OL-resultater – arkivert) 
(en) Edward Cummins – databaseOlympics.com (arkivert)
Kenneth Edwards

Kenneth Paine Edwards (født 9. mars 1886, død 21. desember 1952)  var en amerikansk golfspiller som deltok i de olympiske lekene i St. Louis i 1904.
Edwards ble olympisk mester i golf i OL 1904 i St. Louis. Han var med på det amerikanske laget Western Golf Association som vant lagkonkurransen i golf foran to andre amerikanske lag. Det var kun tre lag, ti mann på hvert, som deltok i lagkonkurransen i golf i 1904.


== OL-medaljer ==
1904  St. Louis -  Gull i golf, lagkonkurranse USA 


== Eksterne lenker ==
(en) Kenneth Edwards – Olympedia 
(en) Kenneth Edwards – Sports-Reference (OL-resultater – arkivert) 
(en) Kenneth Edwards – databaseOlympics.com (arkivert)
Chandler Egan

Henry Chandler Egan (født 21. august 1884 i Chicago, død 5. april 1936 i Seattle) var en amerikansk golfspillere som deltok i de olympiske lekene i St. Louis i 1904.
Egan ble olympisk mester i golf under OL 1904 i St. Louis. Han var med på det amerikanske laget Western Golf Association som vant lagkonkurransen i golf foran to andre amerikanske lag. Det var kun tre lag, ti mann på hver, som deltok i lagkonkurransen i golf i 1904.
Egan kom på en andreplass i den individuelle golfturneringen, bak canadieren George Lyon.


== OL-medaljer ==
1904  St. Louis -  Gull i golf, lagkonkurranse USA 
1904  St. Louis -  Sølv i golf, individuelt USA 


== Referanser ==


== Eksterne lenker ==
(en) Chandler Egan – Olympedia 
(en) Chandler Egan – Sports-Reference (OL-resultater – arkivert) 
(en) Chandler Egan – databaseOlympics.com (arkivert)
Walter Egan

Walter Eugene Egan (født 2. juni 1881, død 12. september 1971) var en amerikansk golfspiller som deltok i de olympiske lekene i St. Louis i 1904.
Egan ble olympisk mester i golf under OL 1904 i St. Louis. Han var med på det amerikanske laget Western Golf Association som vant lagkonkurransen i golf foran to andre amerikanske lag. Det var kun tre lag, ti mann på hver, som deltok i lagkonkurransen i golf i 1904.


== OL-medaljer ==
1904  St. Louis -  Gull i golf, lagkonkurranse USA 


== Referanser ==


== Eksterne lenker ==
(en) Walter Egan – Olympics.com 
(en) Walter Egan – Olympic.org 
(en) Walter Egan – Olympedia 
(en) Walter Egan – Sports-Reference (OL-resultater – arkivert) 
(en) Walter Egan – databaseOlympics.com (arkivert)
Nathaniel Moore

Nathaniel «Nathan» Ford Moore (født 31. januar 1884 i Illinois, død 9. januar 1910) var en amerikansk golfspiller som deltok i de olympiske lekene i St. Louis i 1904.
Moore ble olympisk mester i golf under OL 1904 i St. Louis. Han var med på det amerikanske laget Western Golf Association som vant lagkonkurransen i golf foran to andre amerikanske lag. Det var kun tre lag, ti mann på hver, som deltok i lagkonkurransen i golf i 1904.


== OL-medaljer ==
1904  St. Louis -  Gull i golf, lagkonkurranse USA 


== Referanser ==


== Eksterne lenker ==
(en) Nathaniel Moore – Olympedia 
(en) Nathaniel Moore – Sports-Reference (OL-resultater – arkivert) 
(en) Nathaniel Moore – databaseOlympics.com (arkivert)